proxectonos/corpus_dominio_legal_administrativo_tmp huggingface dataset:
05/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de depósito previo no Concello de Ribeira

“MODIFICADO NÚM 3 DO PROXECTO DE TRAZADO E CONSTRUCIÓN DE MELLORA DA ESTRADA AC-303, OLEIROS (AC-550), CORRUBEDO, NO CONCELLO DE RIVEIRA”. CLAVE: AC/09/257.01. M3. T. M.: RIVEIRA LUGAR: CASA DO CONCELLO DE RIVEIRA (Praza do concello, s/n) IMPORTE EXPEDIENTE: 196,31 € DATA: 19 de agosto de 2014. HORA: 09:30 a 10:00 horas. Recibido o libramento para o pagamento do expediente de expropiación forzosa de referencia e facéndose efectivo polo Pagador, sinalouse por este Servizo, no cumprimento do disposto no artigo 49 do Regulamento de Expropiación Forzosa de 26 de abril de 1.957, a data para a efectividade do mesmo, aos titulares dos bens e dereitos expropiados que figuran na relación exposta no Taboleiro de Edictos do Concello. O pago efectuaráse na casa consistorial do Concello arriba indicado polo Pagador e en presencia do Representante da Administración e do Alcalde e Secretario de o citado Concello. O que se fai público para xeral coñecemento, advertindo aos interesados que o pago fárase precisamente aos que figuran como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportala documentación necesaria para acreditar a sucesión en caso de figurar o predio a nome de herdeiros; e que deberán identificarse co documento nacional de identidade ou, no seu defecto polo coñecemento directo que testifiquen o Alcalde ou o Secretario do Concello. A Coruña a 28 de xullo de 2014 O xefe do Servizo Provincial PA. O Enxeñeiro en F. F. Asdo: Antonio López Grueiro.
05/08/2014 | Administración LocalMunicipal
Porto do Son
Aprobación inicial de modificación de crédito número 1/2014

O Pleno da Corporación, na sesión extraordinaria do 28 de xullo de 2014, acordou aprobar inicialmente o expediente de modificación de crédito nº 1/2014, nas modalidades de crédito extraordinario e suplemento de crédito por importe de novecentos cincuenta e cinco mil oitenta e un euros e dezanove céntimos (955.081,19 euros). En cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, o referido expediente exponse ao público polo prazo de 15 días hábiles, que comezará a contar desde o día seguinte ao de publicación deste anuncio no BOP, a fin de que durante o mesmo os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. O expediente atópase a disposición dos interesados na Intervención do concello, en horario de 09:00 horas a 13:30 horas. Porto do Son, 28 de xullo de 2014. O alcalde, Asdo. José Luis Oujo Pouso
05/08/2014 | Administración LocalMunicipal
Ferrol
Facenda e Patrimonio
Edito por comparecencia (Eslava Gómez Rafael y otro)

O non ser posible a notificación persoal e de acordo co que establece o artigo 112 da Lei 58/03, Lei Xeral Tributaria, cítase a todos e cada un dos interesados ou ós seus representantes que se relacionan no anexo, co fin de notificarlles por comparecencia o trámite da xestión tributaria que se indica. En todo caso a comparecencia deberá ter lugar no prazo de quince días naturais, contados dende o seguinte á publicación deste anuncio no boletín oficial da provincia. Se durante o transcurso do dito prazo non se comparece, dende o día seguinte ó do seu vencemento, a notificación entenderase producida a tódolos efectos legais. Notificacións en período voluntario das liquidacións de: - Imposto incremento valor terreos natureza urbana - Imposto bens inmobles Nas dependencias do Concello de Ferrol en horario de 9:00 á 14:00 horas de luns a venres. Casa do concello: Praza de Armas, s/n. Ferrol. Teléfono: 981 94 40 45 Ferrol, 21 xullo de 2014 O concelleiro-delegado de Economía, Facenda e Recursos Humanos Luis Amado Jarrari Konovalova
05/08/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Edicto de citación para notificación por comparecencia

EDICTO DE CITACIÓN PARA NOTIFICACIÓN POR COMPARECENCIA O xefe do Servizo de Recadación fai saber: 1. Que, intentadas as notificacións persoais dos actos administrativos que se indican en cada caso nos domicilios declarados ou coñecidos dos interesados que se relacionan abaixo, non foi posíbel realizalas por non ter atopados ou ser descoñecidos os destinatarios das mesmas.2. Que, conforme co que estabelece o artigo 112 da Lei 58/2003, do 17 de decembro, xeral tributaria, cítase aos interesados ou aos seus representantes para que comparezan en calquera das oficinas de atención ao público que se indican, a fin de ser notificados dos respectivos actos administrativos. A comparecencia deberá ter lugar no prazo de QUINCE DÍAS NATURAIS, contados dende o día seguinte ao de publicación deste edicto no Boletín Oficial da Provincia. Terase producida a notificación, a todos os efectos legais, dende o día seguinte ao de vencemento do prazo sen que se teña realizada a comparecencia. INTERESADOS E ACTOS ADMINISTRATIVOS A NOTIFICAR: ACTO A NOTIFICAR: LIQUIDACIÓN TRIBUTARIA OFICINAS DE ATENCIÓN AO PÚBLICO: A Coruña, 30 de xullo de 2014. O xefe do Servizo Justo Real Iglesias
05/08/2014 | Administración LocalMunicipal
Ferrol
Deportes
Subvencións concedidas durante o segundo trimestre do ano 2014

De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, e no artigo 15 da Lei 9/2007, do 13 de xuño, de subvencións de Galicia, faise pública a relación das subvencións concedidas durante o segundo trimestre do 2014 pola Concellería de Deportes. O que se fai público para xeral coñecemento. Ferrol, 28 de xullo de 2014 A concelleira delegada de Deportes, Educación e Festas María Susana Martínez Galdós
08/08/2014 | Administración LocalMunicipal
Trazo
Exposición pública do padrón das taxas polos servizos de subministración de auga e conservaicón de contadores e saneamento e depuración de augas residuais

ANUNCIO Exposición pública do padrón das taxas polos servizos de subministración de auga e conservación de contadores, e saneamento e depuración de augas residuais. Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 2.º trimestre de 2014, o citado padrón estará a disposición do público durante 15 días dende a publicación do presente anuncio no BOP na Oficina de ESPINA&DELFÍN, S. L., sita na rúa VIAÑO PEQUENO (CASA DO CONCELLO), en horario de 9.00 a 13.30 horas, os mércores, para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante o Sr. alcalde, o recurso de reposición previo ao contencioso-administrativo, do artígo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artígo 102.3 da Lei 58/2003, do 17 de decembro, xeral tributaria. O pago poderá efectuarse nas oficinas da empresa ESPINA Y DELFÍN, abertas ao público de 9.00 a 13.30 horas, os mércores, en período voluntario ate o vindeiro 30 de setembro. Transcurrido o período voluntario de pago establecido, as débedas pendentes esixiránse pola vía de constrinximento coa recarga de prema, os xuros de mora e as custas que se produzan. TRAZO, a 31 de xullo de 2014. O alcalde José Dafonte Varela
08/08/2014 | Administración LocalMunicipal
Trazo
Desempeño Alcaldía accidental

Ó ausentarse da localidade o Sr. alcalde durante os días 2 de a 12 de agosto de 2014, ambos inclusive, a tenor do regulado nos artigos 43 a 45 do RD 2568/1986, do 29 de novembro, polo que se aproba o Regulamento de organización, funcionamento e réxime xurídico das entidades locais, DECRETO: 1.°.–Que se otorga delegación das competencias legalmente atribuídas a esta Alcaldía en favor do Sr. tenente de alcalde, don Eugenio Lamas Pazos, durante los días 2 a 12 de agosto de 2014, ambos inclusive, por atoparse fóra da localidade no período mencionado o Sr. alcalde.2.°.–Que se remita notificación do presente Decreto ó Sr. tenente de alcalde deste Concello, para o seu coñecemento e efectos oportunos, e copia do mesmo ó Boletín Oficial da Provincia. En Trazo, a 31 de xullo de 2014. O alcalde Asdo.: José Dafonte Varela
08/08/2014 | Administración LocalMunicipal
Touro
Edicto de exposición pública do padrón das taxas polos servizos de subministración de auga e conservación de contadores, saneamento e depuración de augas residuais 2.º trimestre de 2014

EDICTO Exposición pública do padrón das taxas polos servizos de subministración de auga e conservación de contadores e saneamento e depuración de augas residuais. Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 2º trimestre de 2014, o citado padrón estará a disposición do publico durante 15 días dende a publicación do presente anuncio no BOP na oficina de ESPINA & DELFÍN, S. L., sita na rúa Eduardo Blanco Amor, n.º 3-baixo, Fonte Díaz, 15822 Touro, teléfono 981517283, en horario de 9.00 a 13.30 horas, os martes e os venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria. O pago poderá efectuarse nas oficinas da empresa ESPINA Y DELFÍN, abertas ao público de 9.00 a 13.30 horas, os martes e os venres, en período voluntario ate ó vindeiro 30 de setembro. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Touro, 31 de xullo de 2014. O alcalde Asdo.: Ignacio Codesido Barreiro
08/08/2014 | Administración LocalMunicipal
Vedra
Secretaría-Intervención
Aprobación padrón fiscal taxa abastecemento de auga do 2º trimestre de 2014

Configurado pola empresa Viaqua, Gestión Integral de Aguas de Galicia, S. A. U, concesionaria do servizo de subministración domiciliaria de auga potable, o padrón da taxa correspondente ao 2º trimestre de 2014, e aprobado pola Xunta de Goberno en sesión celebrada o 30 de xullo, exponse ao público na Secretaría deste concello durante 15 días, a contar dende a publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón, os interesados poderán formular no prazo de un mes, contado dende o día seguinte ao remate da exposición ao público do padrón, recurso de reposición ante a Alcaldía, segundo o disposto no art.14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais. Vedra, 1 de agosto de 2014 O ALCALDE Asdo. Carlos Martínez Carrillo
08/08/2014 | Administración LocalMunicipal
Camariñas
Aprobación definitiva dos Padróns fiscais do exercicio 2014

ANUNCIO Aprobados definitivamente por Resolución da Alcaldía do día 1 de agosto de 2014, os Padróns das taxas por recollida de lixo, por servizos de redes de sumidoiros, por subministro domiciliario de auga e de cemiterio municipal, correspondentes ao exercicio de 2014, unha vez introducidos neles as pertinentes modificacións derivadas da estimación das reclamacións presentadas no período de exposición pública e subsanación de erros detectados, procédese á notificación colectiva ao abeiro do artigo 102.3 da Lei 58/2003, do 17 de decembro, xeral tributaria, facéndose público. Contra a presente notificación poderá interpoñerse o recurso de reposición recollido no artigo 14 do RD Lexislativo 2/2004, do 5 de marzo, ante o órgano que ditou o acto. Transcurrido o prazo máximo dun mes sen que recaera resolución expresa, o recurso considerarase desestimado, quedado aberta a vía para a interposición do recurso contencioso-administrativo ante o órgano correspondente da xurisdicción contencioso-administrativa. Camariñas, a 1 de agosto de 2014 O ALCALDE, Asdo. Manuel Valeriano Alonso de León
08/08/2014 | Administración LocalMunicipal
Malpica de Bergantiños
Secretaría
Delegación da Alcaldía de celebración de matrimonios civís

ANUNCIO Delegación específica Alcaldía celebración de matrimonios civís En data de 21 de xullo de 2014 dítase a resolución de alcaldía n.º 340/2014 que a continuación se transcribe: “ANTEDECENTES No Rexistro de entrada de documentos deste Concello tiveron entrada os autos de autorización para a celebración de matrimonios civis dos contraíntes que mais abaixo se relacionan mediante os que se autoriza así mesmo ao Sr. alcalde, don Eduardo Parga Veiga, para a realización dos mesmos. FUNDAMENTOS LEGAIS E TECNICOS 1. Considerado que o Sr. alcalde non pode celebrar os citados matrimonios anteriormente referenciados nos días sinalados, por coincidir con outros actos municipais. E tendo en conta que o tenente-alcade don Sigitas Tenajas Senzano podería celebrar os matrimonios.2. Logo de ver o establecido no artigo 21.3 da Lei 7/1985, do 2 de abril, reguladora das bases de réxime local, e o 43 RD 2586/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, mediante o que o Sr. alcalde pode realizar a delegación das súas funcións. En base ao anteriormente exposto, esta Alcaldía RESOLVE: 1.º. Delegar no tenente de acalde, don Sigitas Tenajas Senzano a celebración dos matrimonios arriba referenciados nas datas sinaladas.2.º. Mandar publicar esta resolución no Boletín Oficial da Provincia.3.º. Notificar a presente resolución ao interesado o antes posible. O que se publica en cumprimento do desposto no artigo 44.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais.” Malpica de Bergantinos, 30 de xullo de 2014. O alcalde Eduardo J. Parga Veiga
08/08/2014 | Administración LocalMunicipal
Ferrol
Facenda e Patrimonio
Edito padrón aparcadoiro A Magdalena setembro 2014

O día 01/08/2014 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de setembro de 2014. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O concelleiro-delegado de Economía, Facenda e Recursos Humanos Asdo.: Alejandro Langtry Caínzos
08/08/2014 | Administración LocalMunicipal
Ribeira
Anuncio

ANUNCIO O Pleno do Concello, en sesión de data 28 de xullo de 2014, aprobou inicialmente o expediente de modificación de crédito “suplemento de crédito 1/2014”. Segundo o previsto nos arts.169 e 177.2 do RDL 2/2004, polo que se aproba o texto refundido da Lei reguladora das facendas locais, este acordo inicial sométese a exposición pública, a efectos de reclamacións e suxestións perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor. ESTADO DE INGRESOS ESTADO DE GASTOS Riveira, a 31 de xullo de 2014. O ALCALDE Manuel Ruiz Rivas
08/08/2014 | Administración LocalMunicipal
Outes
Anuncio concurso piscina xullo 2014

O Concello de Outes convoca licitación pública para adxudicar o seguinte contrato administrativo: a) Concello de Outes. b) Tramitación. Secretaría da Corporación. c) Obtención de documentación e información: Casa do Concello, rúa da Vila nº 1, 15230 A Serra de Outes. Tfno.: 981 850 003. Fax: 981 850 387. Correo electrónico: correo@outes. es. Perfil de contratante da Corporación: www.outes.es Data límite de obtención de información: oitavo día seguinte ao da publicación deste anuncio no DOG e no BOP da Coruña. a) Tipo: contrato de xestión de servizo público. b) Descrición: xestión das instalacións da piscina cuberta municipal. c) Lugar de execución: Boel-Outes. d) Prazo de execución: 8 anos prorrogables por un período de 2 anos. e) Código CPV: 926 10 000. a) Tramitación: ordinaria. b) Procedemento: aberto con multiplicidade de criterios. c) Criterios de adxudicación: baixa no importe da subvención, oferta de melloras no equipamento e nas instalacións da piscina, e coherencia, rigor e adecuación do proxecto de explotación e de xestión das instalacións.4. Valor estimado do contrato e orzamento base de licitación: 571.550,00 € 5. Garantía provisoria: 6.000 €. 6. Definitiva: 5% do prezo de adxudicación. A solvencia económica, financeira e técnica acredítase por calquera dos medios que prevén os artigos 75, 78 e 79 da LCSP. a) Prazo de presentación: vinte días naturais contados des que se publique este anuncio no DOG e no BOP da Coruña. b) Documentación: epígrafe 11 do prego de cláusulas administrativas. c) Lugar: rexistro xeral do Concello de Outes (Casa do Concello, rúa da Vila nº 1, 15230 A Serra de Outes). d) Prazo de mantemento da oferta: dous meses des que conclúa o prazo de presentación.9. Apertura das ofertas: o quinto día solto seguinte ao de conclusión do prazo de presentación das ofertas, ás 12:00 h., na Casa do Concello de Outes.10. Os gastos dos anuncios da licitación serán por conta do adxudicatario. Outes, 31 de xullo de 2014. O alcalde, Carlos E. Victoria Guadalupe Belhorma Codena
08/08/2014 | Administración LocalMunicipal
Coirós
Padrón augas 2º trimestre 2014

Mediante acordo da Xunta de Goberno Local de data 29 de xullo de 2014, aprobouse o padrón da taxa municipal de abastecemento e saneamento de auga, do segundo trimestre de 2014. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. Coirós, 30 de xullo de 2014 O ALCALDE Asdo.: Francisco Quintela Requeijo
08/08/2014 | Administración LocalMunicipal
Cambre
Delegación de funcións

Por esta Alcaldía o día 30 de xullo de 2014 ditouse a resolución núm.1640 que consta do seguinte teor literal: Por motivos persoais non podo exercer as miñas funcións de alcalde dende o día 4 ao 14 de agosto de 2014, ambos os dous inclusive, polo que, e de conformidade co establecido no artigo 60 do Regulamento orgánico municipal, RESOLVO: Primeiro: Delegar a totalidade de funcións que ostenta esta Alcaldía na primeira tenente de alcalde dona María Jesús González Roel, que as exercerá durante o período anteriormente citado. Segundo: Notifíquese a presente resolución á interesada, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do concello. Cambre, 30 de xullo de 2014 O alcalde Manuel Rivas Caridad
08/08/2014 | Administración LocalMunicipal
Zas
Anuncio de aprobación inicial do padrón da taxa pola recollida de lixo e residuos sólidos urbanos do ano 2014

ANUNCIO DE APROBACIÓN INICIAL DO PADRÓN DA TAXA POLA RECOLLIDA DE LIXO E RESIDUOS SÓLIDOS URBANOS DO ANO 2014 Por resolución da Alcaldía de data 6 de agosto de 2014 aprobouse inicialmente o padrón da taxa de recollida de lixo e residuos sólidos urbanos correspondente ao exercicio 2014, que estará exposto ao público por prazo de 15 días hábiles, a contar desde o seguinte ao da publicación deste anuncio para exame polos interesados. Caso de non presentarse reclamación, o mesmo entenderase definitivamente aprobado, podendo os interesados presentar contra o mesmo recurso de reposición previo ao contencioso-administrativo ante a Alcaldía no prazo dun mes. O presente anuncio ten carácter de notificación colectiva. En Zas, a 6 de agosto de 2014. O alcalde Asdo.: Manuel Muiño Espasandín
08/08/2014 | Administración LocalMunicipal
O Pino
Aprobación de nova convocatoria de axudas de cultura, deportes e patrimonio

ANUNCIO CONVOCATORIA AXUDAS DE CULTURA, DEPORTES E PATRIMONIO A Xunta de Goberno Local, en sesión do trinta e un de xullo de dous mil catorce, aprobou a nova convocatoria e as bases que rexerán a convocatoria de axuda en materia de cultura, deportes e patrimonio. Os beneficiarios das axudas serán as entidades e asociacións domiciliadas no termo municipal e que exerzan a súas actividades no mesmo en beneficio dos seus habitantes. As peticións dirixiranse ao Sr. alcalde conforme o modelo de solicitude que se facilitara nas oficinas municipais e adxuntando a documentación esixida nas bases. O prazo de solicitude rematará no prazo de sete días naturais, a contar dende o día seguinte da publicación deste anuncio no BOP. Darase cumprida información nas dependencias municipais. O Pino, a 1de agosto de 2014. O ALCALDE Manuel Taboada Vigo
08/08/2014 | Administración LocalMunicipal
O Pino
Nova convocatoria de becas aos universitarios

ANUNCIO CONVOCATORIA DE BECAS AOS UNIVERSITARIOS A Xunta de Goberno Local, en sesión do trinta e un de xullo de dous mil catorce, aprobou a nova convocatoria e as bases que rexerán a convocatoria de axudas aos universitarios curso 2013-2014. Poden solicitar as mesmas os universitarios empadroados no Concello alomenos cun ano de antigüidade á data da solicitude e que teñan ingresos inferiores aos especificados nas bases. Poderán ser subvencionados todos os gastos relacionados directa ou indirectamente cos estudios universitarios. O prazo rematará no prazo de sete días naturais, a contar dende o día seguinte da publicación deste anuncio no BOP. Da documentación a presentar e dos modelos de solicitude darase cumprida información nas oficinas municipais. O Pino, a 1 de agosto de 2014. O ALCALDE Manuel Taboada Vigo
08/08/2014 | Administración LocalMunicipal
Ferrol
Facenda e Patrimonio
Edito padrón mercados agosto 2014

O día 01/08/2014 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de agosto do exercicio 2014. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O concelleiro-delegado de Economía, Facenda e Recursos Humanos Asdo.: Alejandro Langtry Caínzos
08/08/2014 | Administración LocalMunicipal
Paderne
Anuncio conta xeral

A Conta Xeral do Concello de Paderne (A Coruña) correspondente ó exercicio económico de 2013, composta polas Contas e Estados ós que fai referencia o artigo 209 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais e Informada pola Comisión Especial de Contas, no seu modelo simplificado, o día 29 de xullo de 2014, exponse ó público na Secretaria deste Concello cos documentos que a xustifican, polo prazo de 15 días hábiles e oito máis, contados a partir do seguinte ó da publicación deste anuncio no Boletín Oficial da Provincia, co obxecto de que os interesados poidan examinala e presentar por escrito os reparos e observacións que se estimen oportunos, durante este prazo de exposición pública, de conformidade co disposto no artigo 212.3 do citado texto legal e demais disposicións concordantes. Paderne, 31 de xullo 2014 O ALCALDE – PRESIDENTE. ASDO.- CÉSAR LONGO QUEIJO
08/08/2014 | Administración LocalMunicipal
Touro
Edicto de modificación de créditos número 1 de 2014

EDICTO Modificación de créditos número 1 de 2014 Quedando definitivamente aprobado polo Pleno deste Concello o expediente de modificación de créditos número 1 de 2014, dentro do vixente presuposto municipal, por acordo tomado na sesión do 25 de xuño de 2014, polo importe de cento noventa e tres mil douscentos setenta e dous con catorce euros (193.272,14 euros), en cumprimento do disposto no artigo 177 do R. D. L.2/2004, do 5 de marzo, faise público que despois deste expediente o resumo por capítulos do estado de gastos, do referido presuposto, queda do seguinte xeito: O que se fai público para o seu coñecemento, ós efectos oportunos. Touro, 31 de xullo de 2014. O alcalde Asdo.: Ignacio Codesido Barreiro
04/08/2014 | Administración LocalMunicipal
Cabana de Bergantiños
Anuncio exposición pública de padrón municipal de recollida municipal de lixo

Por Resolución da Alcaldía nº 362/2014, de 24 de xullo de 2014, acordouse aprobar inicialmene o Padrón Municipal de Recollida Domiciliaria de Lixo correspondente ó exercicio 2014, que consta de 2.053 contribuíntes e ascende á cantidade de CENTO ONCE MIL SEISCENTOS SETENTA E CATRO EUROS (111.674,00 €). O que se fai público para que no prazo de 30 días contados a partir do seguinte ó da publicación deste anuncio no BOP, os interesados poidan presentar as reclamacións que consideren oportunas. De non producirse reclamacións durante o citado período, o acordo elevarase automáticamente a definitivo. Cabana de Bergantiños, 24 de xullo de 2014 O ALCALDE Asdo.: José Muíño Domínguez
04/08/2014 | Administración LocalMunicipal
Muros
Anuncio aprobación inicial 2ª modificación de crédito

Aprobado inicialmente polo Pleno do Concello, en sesión celebrada o 9 de xullo do 2014, a segunda modificación de créditos para o exercicio económico do DOUS MIL CATORCE (2014), en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigo 177.2 daquel e 38.2 de este, exponse ó público na Intervención deste Concello o expediente de referencia, polo prazo de 15 días hábiles, a contar dende o seguinte ao da inserción deste edicto no Boletín Oficial da Provincia da Coruña, a fin de que durante o mesmo poidan formularse reclamacións ou alegacións que consideren pertinentes ante o Pleno da Corporación. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLFL. A tales efectos e para o caso de que non sexa necesario acordo expreso de de aprobación definitiva por darse a cincunstancia descrita no apartado anterior, procédese á publicación do resume do orzamento, a nivel de capítulos, incorporando as modificacións aprobadas. O que se publica para os efectos previstos na lexislación citada, facendo constar que contra a aprobación definitiva poderá interpoñerse directamente recuroso contencioso-administrativo, segundo o disposto no artigo 171 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas lociais, que se presentará ante a Sala do Tribunal Superior de Xustiza de Galicia, no prazo de dous meses, contados a partir da data de aprobación definitiva, xa se produza dita aprobación de forma expresa ou tácita. MUROS, a 24 de xullo do 2014 A ALCALDESA Caridad González Cerviño
04/08/2014 | Administración LocalConsorcios
Consorcio de Santiago
Aprobación cuentas generales año 2013

Formulada e rendida a conta xeral do ano 2013, do Consorcio da Cidade de Santiago de Compostela, de acordo co artigo 212 do Real Decreto Lexislativo 2/2004, de 5 de marzo, e aprobada esta polo Consello de Administración do Consorcio da Cidade de Santiago de Compostela de data 24 de xullo de 2014, e en cumprimento do previsto no artigo 212.3 do devandito Real Decreto, exponse ó publico a fin de que os interesados poidan presenta-las reclamacions, reparos e observacións que estimen pertinentes. Santiago de Compostela, 24 de xullo do 2014 O PRESIDENTE ASDO: AGUSTIN HERNANDEZ FERNANDEZ DE ROJAS
04/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.42375. Instituto Benéfico Social Padre Rubinos - Concello da Coruña

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 17 de xullo de 2014 e como resultado do expediente incoado ó efecto, aprobouse a modificación das características da concesión outorgada con data 17/10/2013 ó Instituto Benéfico Social Padre Rubinos, para o aproveitamento de 6 625 m3 anuais de auga que procede dunha captación de augas subterráneas nunha parcela municipal, na parroquia de Visma (San Pedro), no concello da Coruña, con destino a uso sanitario e rega. Número Expte.: DH. A15.42375 Santiago de Compostela, 18 de xullo de 2014 A xefa do Servizo de Tramitación Técnico-Administrativa do Dominio Público Hidráulico Ibrain Bouhriba Santander
04/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.23440. Arcebispado de Santiago de Compostela - Concello de Rianxo

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 17 de xullo de 2014 e como resultado do expediente incoado ó efecto, outorgóuselle ó Arcebispado de Santiago de Compostela, unha concesión de 6 307,200 m3 anuais de auga que procede dun manancial situado en Traba, na parroquia do Araño (Santa Baia), no concello de Rianxo (A Coruña), con destino a uso doméstico e lavadoiro. Número Expte.: DH. A15.23440 Santiago de Compostela, 18 de xullo de 2014 A xefa do Servizo de Tramitación Técnico-Administrativa do Dominio Público Hidráulico Miguel Luis Leonilo Ifeanyi Skrypnyk
04/08/2014 | Administración LocalMunicipal
Outes
Anuncio de substitución do alcalde por mor das vacacións

O Concello de Outes anuncia, en cumprimento dos artigos 44 e 47 do Regulamento de organización e funcionamento das corporacións locais (Rd 2568/1986, do 28 de novembro), que esta Alcaldía decidiu, por resolución do día de hoxe, que ao estar ausente o que subscribe por mor das vacacións durante o mes de agosto, o substituirá nas funcións de alcalde o 1º tenente de alcalde, D. Antonio García Blanco. Outes, 28 de xullo do 2014. O alcalde, Carlos E. López Crespo
04/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.30164. Concello de Carballo

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 17 de xullo de 2014 e como resultado do expediente incoado ó efecto, aprobouse a modificación das características da concesión outorgada ó Concello de Carballo no expediente E-1488, para o aproveitamento dun caudal máximo instantáneo de 170 l/s, que procede do río Anllóns, no lugar de Costa do Queo, entre as parroquias de Bértoa e Berdillo, e do río Bardoso, no lugar da Costa Vella, parroquia de Berdillo, no concello de Carballo (A Coruña), con destino a abastecemento de poboación. Número Expte.: DH. A15.30164 Santiago de Compostela, 18 de xullo de 2014 A xefa do Servizo de Tramitación Técnico-Administrativa do Dominio Público Hidráulico Leyda Arrosagaray Llimera
04/08/2014 | Administración LocalMunicipal
Coirós
Conta Xeral 2014

En cumprimento do disposto no artigo 212 do Texto Refundido da Lei Reguladora das Facendas locais (R. D. Lexislativo 2/2004, de 5 de marzo), e unha vez informada pola Comisión Especial de Contas, exponse ao público a Conta Xeral do exercicio 2013, por un prazo de quince días, durante os cales e oito máis, os que se estimen interesados poderán presentar reclamacións, reparos ou observacións que teñan por conveniente. En Coirós, a 28 de xullo de 2014. O ALCALDE Asdo.: Francisco Quintela Requeijo
04/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.43947. Comunidade de Usuarios de Vilarchá - Concello de Sobrado

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 17 de xullo de 2014 e como resultado do expediente incoado ó efecto, outorgóuselle á Comunidade de Usuarios de Vilarchá, unha concesión de 2 554 m3 anuais de auga que procede dun manancial situado en Portoscarros, na parroquia de Grixalba (San Xiao), no concello de Sobrado (A Coruña), con destino a uso doméstico e gandeiro. Número Expte.: DH. A15.43947 Santiago de Compostela, 18 de xullo de 2014 A xefa do Servizo de Tramitación Técnico-Administrativa do Dominio Público Hidráulico Dany Saheli Zander
04/08/2014 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Modificación da base 50 das de execución do orzamento provincial do exercicio 2014

SERVIZO DE ORZAMENTOS, ESTUDOS E ASISTENCIA ECONÓMICA SECCIÓN I ANUNCIO Na sesión plenaria celebrada o día 30 de xullo, a Corporación provincial acordou aprobar inicialmente a modificación da base 50 das de execución do orzamento provincial do exercicio 2014. O dito expediente queda de manifesto na Secretaría Xeral desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, entenderase definitivamente aprobada, de acordo co disposto no artigo 20.1 do R. D. 500/90, do 20 de abril. A Coruña, 30 de xullo de 2014. O presidente, O secretario, Diego Calvo Pouso José Luis Almau Supervía
04/08/2014 | Administración LocalMunicipal
Brión
Exposición pública conta xeral orzamento 2013

Formulada e rendida a conta xeral do orzamento deste Concello correspondente ao exercicio de 2013, e informada pola Comisión Especial de Contas, exponse ao público cos documentos que a xustifican e o informe da mencionada comisión, na Intervención do Concello, durante o prazo de quince días hábiles, contados a partir do seguinte ao da inserción do presente edicto no Boletín Oficial da Provincia, ao obxecto de que os interesados poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e os oito días seguintes, de conformidade co disposto nos artigos 116 da Lei 7/1985, do 2 de abril, reguladora das bases do réxime local e artigo 212.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Brión, 28 de xullo de 2014 O alcalde José Luis García García
04/08/2014 | Administración LocalMunicipal
Narón
Intervención
Edicto aprobación definitiva expediente de modificación de créditos 5/2014

O Pleno do Concello en sesión celebrada o día 26 de xuño de 2014 acordou aprobar inicialmente o expediente de modificación de créditos nº 5/2014 financiado na súa totalidade mediante transferencias entre créditos das partidas de gastos. En cumprimento do disposto no artigo 169 do RDL 2/2004 de 5 marzo que aproba o texto refundido da Lei reguladora das facendas locais (TRLRFL), en relación co artigo 179 da mesma norma, expúxose ao público durante un prazo de quince días hábiles a efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente polo que se fai público o resumo por capítulos do orzamento do Concello, coas modificacións aprobadas: Publícase para xeral coñecemento. Faise constar que contra a aprobación definitiva poderá interpoñerse directamente recurso contencioso- administrativo, na forma e prazos que establecen as normas de dita xurisdicción, segundo o establecido no artigo 171 do TRLRFL. Poderá interpoñerse calquera outro recurso que se estime procedente. Narón, 28 de xullo de 2014 O alcalde acctal Augusto Antonio Fernandez Crehuet Torrealday
28/08/2014 | Administración LocalMunicipal
Valdoviño
Aprobación provisional do padrón contribuíntes pola taxa de recollida do lixo 2014

Por acordo da Xunta de goberno local de 6 de agosto de 2014, aprobouse provisionalmente o padrón municipal de recollida domiciliaria de lixo correspondente ao exercizo 2014, que consta de 4.136 contribuíntes e ascende á cantidade de 351.271,03 euros. O que se fai público para que no prazo de UN MES, contado a partir do día seguinte ao da publicación deste anuncio no BOP, os interesados poidan presentarse as reclamacións que consideren oportunas. De non producirse reclamacións durante este período, o acordo elevarase automáticamente a definitivo. Valdoviño, 12 de agosto de 2014 O Alcalde, Asdo.: José Antonio Vigo Lago
28/08/2014 | Administración LocalMunicipal
Carballo
Aprobación definitiva da modificación da Ordenanza fiscal número 18, reguladora das taxas pola prestación de servizos de competencia local de carácter docente e administrativo polas actividades do Conservatorio Municipal de Música de Carballo

O Pleno da Corporación, na sesión ordinaria do 26 de maio de 2014 adoptou o acordo de aprobación inicial da modificación da Ordenanza Fiscal nº 18, reguladora das taxas pola prestación de servizos de competencia local de carácter docente e administrativo polas actividades do Conservatorio Municipal de Música de Carballo, no relativo ás súas tarifas. A eficacia do dito acordo quedou condicionada a que se producise a emisión dos informes favorables pola Xunta de Galicia previstos no art.7.4 LBRL para poder ostentar a competencia na prestación do servizo. Téndose recibido resposta da Xunta de Galicia na que non se emite o informe solicitado no apartado segundo, con data 07/07/2014, e vistos os informes técnicos obrantes no expediente, procedeuse a reiterar a petición de resposta á administración autonómica, inseríndose o anuncio de aprobación inicial no B. O. P., a efectos do inicio do prazo de exposición pública, e quedando sometida a inserción do anuncio da súa aprobación definitiva á emisión de novo informe consonte ao previsto no art.7.4 da Lei 7/1985. Recibiuse resposta á nova petición, mediante informe da Dirección Xeral de Administración Local da Xunta de Galicia de data 23/07/2014, que permite a continuidade na prestación do servizo ao abeiro da Lei 5/2014, de Galicia. Transcorrido o prazo de exposición pública –B. O. P. nº 136, do 18/07/2014- sen que se teñan presentado alegacións, en virtude do establecido nos arts.15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, procédese a elevar o devandido acordo provisional a definitivo, publicando o texto íntegro da modificación operada –que entrará en vigor ao día seguinte ao da publicación do presente anuncio no B. O. P.- e que dí o seguinte: <<ARTIGO 4º.- COTA TRIBUTARIA.1.- Curso completo no grao elemental (1º, 2º, 3º ou 4º)…………… 314,21 € 2.- Materias pendentes ……………………………………………. 77,18 € c/u 3.- Proba de acceso aos 2º, 3º e 4º curso …………………………. 55,13 € 1.- Curso completo en 1º ou 2º curso ………………………………. 369,34 € 2.- Curso completo en 3º ou 4º curso ………………………………. 424,46 € 3.- Curso completo en 5º ou 6º curso ………………………………. 485,10 € 4.- Asignaturas soltas/ pendentes.………………………………… 110,25 € c/u 5.- Proba de acceso grao profesional ………………………………. 88,20 € >> Carballo, 26 de agosto de 2014. A Tenente de Alcalde, Asdo: Milagros Lantes Seara
28/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45109. María Concepción Munín Neira. A Pobra do Caramiñal

María Concepción Munín Neira, con DNI XXXXXXXXX e enderezo Rúa Areal, nº 8 - 1º E, A Pobra do Caramiñal, solicita de Augas de Galicia a autorización de obras na parroquia de Lesón (Santa Cruz), concello da Pobra do Caramiñal (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45109 As obras solicitadas consisten na construción dun muro de peche ao longo da linde norte e leste da parcela 4783112NH0148S0001OL, cunha lonxitude de 50’23m ao longo da linde norte e de 8’52m ao longo da linde leste, en ambos casos o muro proxectado prolongaríase ata conectar co peche xa existente. O muro en toda a súa lonxitude construirase mediante bloques de formigón de 1,50m de altura. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pobra do Caramiñal (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 11 de agosto de 2014 O xefe do servizo territorial Ángel Gómez Rey
28/08/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 19 de agosto de 2014 da Xefatura Territorial da Coruña pola que se concede a autorización dunha instalación eléctrica no concello de Betanzos (Expediente IN407A 2014/28).

Visto o expediente para outorgamento de autorización administrativa previa e de construción da instalación eléctrica que a seguir se cita: Solicitante: Unión Fenosa Distribución, S. A. Enderezo Social: Avda. De Arteixo,171 15007 A Coruña Denominación: LMTS En Avenida Coruña Situación: Betanzos Características técnicas: Liña de media tensión soterrada a 20 kV, cunha lonxitude de 2x120 m, coa orixe en emplame a realizar na LTMS. BEG-704, entre o CT. C. D. Betanzos (Expte.: 30.119) e o CT. Avda. da Coruña (Expte.: 439/03), en condutor RHZ1-20L 12/20 kV-1x240 Al. E final na mesma liña unha vez entra e saia do centro de seccionamento. Cumpridos os trámites ordenados na Lei 24/2013, do 26 de decembro (BOE nº 310), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta xefatura territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 19 de agosto de 2014 O xefe territorial Isidoro Martínez Arca
28/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45202. Repsol Comercial de Productos Petrolíferos S. A. Concello de Vilasantar

Repsol Comercial de Productos Petrolíferos S. A, con CIF A80298839 e enderezo na rúa Mendez Álvaro, 44 - Planta 1, Madrid, solicita de Augas de Galicia a autorización de obras no t. m. de Vilasantar (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45202 As obras solicitadas consisten nos traballos recollidos no “Proxecto de Remediación E. S. nº 15360 Vilasantar” para a limpeza de hidrocarburos no subsolo da estación de servizo de Vilasantar situada na Estrada AC-840 P. K. 22,600, preto do lugar de Sesmonde, concello de Vilasantar. Para levar a cabo este proceso proxéctase executar 9 novos sondeos e unha foxo de infiltración e a instalación de diversos equipos eléctricos e hidráulicos dentro da estación de servizo, que está situada a uns 90 m dun manancial. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilasantar ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 11 de agosto de 2014 O xefe do servizo territorial Ángel Gómez Rey